Repositoorium

Repositoorium on elektrooniliste õppematerjalide ja õpiobjektide varamu, kus säilitatakse sinna üles laaditud materjale. Esimesed õpiobjektide repositooriumid tekkisid 1990. aastate teises pooles koos õpihaldussüsteemide kasutuselevõtuga. Õpiobjektide repositooriumid võimaldavad enamasti seada piiranguid õpiobjektide kättesaadavusele. Näiteks on võimalik anda juurdepääs ainult kindla ülikooli õppejõududele. Kõige piiratumal juhul näeb kasutaja vaid õpiobjekti metaandmeid ning peab õpiobjektile juurdepääsu saamiseks kontakteeruma autori või kirjastajaga. Samuti võimaldavad repositooriumid enamasti saada ülevaadet õppematerjalide kasutamise kohta. Õpiobjektide repositooriumide üheks eriliigiks on referatooriumid. Nende puhul hoitakse andmebaasis ainult õpiobjektide metaandmeid. Õppematerjal ise paikneb kas mõnes muus repositooriumis või autori personaalses veebikeskkonnas. Selle lähenemise eeliseks on see, et autor saab paindlikult materjali täiendada, kuid puuduseks on aegunud metaandmed ja mittetöötavad viited. On ka repositooriume, mis võimaldavad nii õppematerjale oma andmebaasi laadida kui ka lihtsalt viitekirjeid avaldada. Koolielu https://koolielu.ee/waramu/index Kõik õppematerjalid on kättesaadavad e-Koolikoti keskkonnast. E-koolikott on keskkond õppematerjalide leidmiseks, avaldamiseks ja õppematerjalidest kogumike komplekteerimiseks. Seal on alus-, üld- ja kutsehariduse õppematerjalid. Koolielu portaali õppematerjale enam ei lisata. Sisaldab eelkõige üldhariduse õppekavadele vastavaid õppematerjale. Õppematerjale saab sirvida riikliku õppekava struktuuri alusel või otsida märksõnade, autori nime ja muude kriteeriumide alusel. Kõik saavad panustada andmebaasi täienemisse, õppevara kvaliteedi tagavad ainemoderaatorid, kes materjali enne avaldamist üle vaatavad. Hariduse Infotehnoloogia Sihtasutus Innovatsioonikeskuse repositoorium http://www.e-ope.ee/repositoorium/ Sisaldab põhiliselt kutse- ja kõrghariduse materjale eri formaatides ja valdkondades, nii teoreetiliste kui ka praktiliste teemade tarvis. Kõik sissekanded on varustatud Creative Commonsi litsentsiga. Uute materjalide lisamiseks tuleb ID-kaardiga sisse logida. Miksike https://www.miksike.ee/#/en/gnews.html Sisaldab suurt hulka e-lehti, millest oluline osa on loodud aastate eest ning pole korralike metaandmetega kirjeldatud. Tartu Ülikooli repositoorium https://dspace.ut.ee/handle/10062/8541 Sellest kollektsioonist on teil võimalik leida enda õppetööks sobivaid elektroonilisi õppematerjale ja interaktiivseid õpiobjekte. e-Koolikott https://e-koolikott.ee/ e-Koolikott on keskkond õppematerjalide leidmiseks, avaldamiseks ja õppematerjalidest kogumike komplekteerimiseks. Keskkonnast leiad alus-, üld- ja kutsehariduse õppematerjale. MERLOT https://www.merlot.org/merlot/ Ingliskeelne, tasuta, loodud 1997. aastal. Learning Resource Exchange (LRE) http://lreforschools.eun.org Ülemaailmne (suunatud Euroopa koolidele) referatoorium. Khan Academy https://www.khanacademy.org/ Igale õppijale, igasse klassiruumi, tasuta. Hariduse Infotehnoloogia Sihtasutus. "Repositooriumid". Originaali arhiivikoopia seisuga 26. mai 2019. Vaadatud 26.05.2019. Tallinna Ülikool. "Õppematerjalide repositooriumid". Originaali arhiivikoopia seisuga 26.05.2019. Vaadatud 26.05.2019. Hans Põldoja. "Õpiobjektide repositooriumid". Vaadatud 26.05.2019. Koolielu. "Õppevara". Originaali arhiivikoopia seisuga 18. aprill 2019. Vaadatud 26.05.2019. Hariduse Infotehnoloogia Sihtasutus. "Repositooriumid". Originaali arhiivikoopia seisuga 26. mai 2019. Vaadatud 26.05.2019. Tartu Ülikool. "E-õppe materjalid". Vaadatud 26.05.2019. eKoolikott. "Avaleht". Vaadatud 26.05.2019. MERLOT. "How We Got Started". Vaadatud 26.05.2019. LRE. "About". Originaali arhiivikoopia seisuga 28.06.2019. Vaadatud 26.05.2019. Khan Academy. "Avaleht". Vaadatud 26.05.2019.